钦定古今图书集成/明伦汇编/官常典/第738卷 > 钦谦
## 钦定古今图书集成/明伦汇编/官常典/第738卷 > 钦谦

按《吴县志》：谦由都督府经历改太医院判。宣宗数召
见，索秘药，三问皆以不知对，最后切谕之，谦叩头曰：
“臣以医受陛下官禄，先圣贤医道者无此等术，亦无
此等书。陛下承祖宗洪业，宜兢兢保爱圣躬，臣死不
敢奉诏。”宣宗愧怒，命力士以旃席裹头，亟持付狱。谦
入朝不归，家人莫知其由，遍访不得。有锦衣卒知状，
言械系卫狱后幽室中。久之，上悟，释出，复其官。正统
末，随出《土木》殉难。天顺初，赠奉政大夫、太医院使，荫
其后。